Rudy Giuliani 'n 'verneuker en leuenaar', sê eks | Netwerk24
13 Junie 2018 13:50
Die vervreemde vrou van Rudy Giuliani, voormalige burgemeester van New York en pres. Donald Trump se prokureur, hou vol dat hy 'n buite-egtelike verhouding met sy persoonlike assistent se getroude ma gehad het voordat sy hom in April om 'n egskeiding gedagvaar het.
Daily Mail berig Judith Nathan, Giuliani se vrou van 15 jaar, beweer hy het 'n verhouding met dr. Maria Rosa Ryan gehad.
Sy is ook die ma van Vanessa Ryan, wat Giuliani in Mei vanjaar in die hof verdedig het toe sy van finansiële bedrog aangekla is.
Die New York Post berig dat Giuliani en Ryan se verhouding begin het voordat Nathan hom om 'n egskeiding gedagvaar het.
Hulle is ook in Maart vanjaar by die Mountain View Resort and Spa in Whitefield in New Hampshire saam gesien.
Giuliani het egter Dinsdag volgehou dat hy nooit ontrou was nie en dat hy en Ryan, na wie hy as " 'n baie, baie voortreflike vrou" verwys, net vriende is. Hy het bygevoeg dat daar "geen bewys" van seks is nie.